L’Ajuntament de Palafolls estrenarà dimecres una aplicació per a mòbils | Ràdio Palafolls
Home Societat L’Ajuntament de Palafolls estrenarà dimecres una aplicació per a mòbils
L’Ajuntament de Palafolls estrenarà dimecres una aplicació per a mòbils
Marc Ferri , febrer 19, 2018	 / 622 0
Dimecres es farà la presentació oficial de la nova aplicació del consistori palafollenc per a dispositius mòbils.
Aquest aplicatiu permetrà estar al dia de l’actualitat municipal, consultar el taulell d’anuncis del consistori, fer alguns dels tràmits més freqüents amb l’administració local i també comunicar-se amb el consistori de forma ràpida, per exemple, per comunicar incidències a la via pública.
El consistori destaca que l’apartat de comunicacions amb l’administració els ciutadans podran comunicar tota classe d’incidències com ara desperfectes a la via pública, als parcs i jardins, al mobiliari urbà o d’incivisme i seguretat.
A més, aquestes incidències tindran una bidireccionalitat i el consistori donarà informació al ciutadà sobre l’estat de la incidència comunicada.
A més, el consistori podrà enviar notificacions i avisos importants a aquells que tinguin instal·lada l’aplicació per a mòbils i tauletes.
Justament el que busca l’Ajuntament és acostar-se a la població i fer-ho amb el nou llenguatge de les aplicacions mòbils.
Aquesta nova aplicació, que s’anomenarà Viu PLF, estarà disponible amb Android i per iOS, i serà gratuïta.
Aquest nou aplicatiu no estarà disponible, però, fins dimecres al migdia.
El canvi d’horari facilita l’èxit de públic del Carnestoltes palafollenc